З А П И С Н И К

Од 71-ва седница на Советот на Општината Битола одржана на ден 15.03.2021 год.

Седницата се одржа онлајн преку апликацијата ZOOM и започна со работа во 10,40 часот.

На седницата беа присутни 31 членови на Советот на Општината: Претседателотот на Советот-Валентин Груевски, Методија Илиевски,Зоран Стојчевски, Жаклина Наумовска, Ристенка Алтипармаковска,Борче Корлевски,Веселин Талевски,Емилија Костурски, Елеонора Илиевска, Зоран Ѓеорѓиев, Владко Шеровски, Елизабета Тодоровска, Виолета Дракалска,Татјана Крнчева, Јован Налбанти, Славе Најдовски, Билјана Поповска, Анита Ангелевска,Александар Мирчевски, Борче Димитровски,Горан Степановски,Горан Михајловски,Тони Коњановски,Елена Трајчевска, Иванчо Тошевски, Николче Јанкуловски,Емилија Јошевска, Викторија Христовска, Габриела Илиевска, Иван Чулаковски, Бурим Керими.

На седницата преку ZOOM беше присутна Градоначалничката Наташа Петровска, гости,новинари.

Записникот од 67-ма седница беше ставен на гласање и едногласно усвоен (28ЗА).

Претседателот на Советот Валентин Груевски го прочита дневниот ред со 16 точки.

Конфликт на интереси имаше советникот-Претседател на Советот Валентин Груевски.

Претседателот даде пауза од 10 мин. на барање од Иванчо Тошевски.

Претседателот Валентин Груевски предложи 2 нови точки:

1.Одлука за пристапување кон измени и дополнување на Статутот на Општина Битола.

2.Програма за измена и дополнување на Програмата за користење и одржување на Јавното осветлување на подрачјето на Општина Битола за 2021 година.

Предлозите од Валентин Груевски:

1.Одлука за пристапување кон измени и дополнување на Статутот на Општина Битола, беше ставен на гласање и едногласно прифатен (28ЗА).

2.Програма за измена и дополнување на Програмата за користење и одржување на Јавното осветлување на подрачјето на Општина Битола за 2021 година, беше ставен на гласање и еногласно прифатен (28ЗА).

За работа на седницата беше предложен и едногласно (28ЗА) усвоен следниот

Д Н Е В Е Н Р Е Д

1. Квартален Извештај за извршување на Буџетот на Општината Битола за четвртиот квартал од 2020 година.
2. Завршна сметка на Општината Битола за 2020 година.
3. Годишен извештај на Општината Битола за 2020 година.
4. Одлука за проширување на средствата на Буџетот на Општина Битола за 2021 година.
5. Одлука за определување на висината на благајничкиот максимум.
6. Програма за измена и дополнување на Програмата за економски развој на Општина Битола за 2021 година.
7. Одлука за промена на припадност на дел од Ул.„8-ми Септември“ Битола.
8. Одлука за промена на припадност на дел од Ул.„Битолска“ с.Кравари.
9. Одлука за промена на припадност на дел од Ул.„Гоце Делчев“ с.Кравари.
10. Правилник за искористување на средства од Програма за социјална заштита на Општина Битола во делот на инфраструктура за лице со попреченост во домот на лицата.
11. Измена и дополнување на Планот за вработување за 2021 година, во ЈП „Пазари“Битола.
12. Годишен план за вработување во ОУ „Александар Турунџев“ с.Кукуречани, Битола за 2022 година.
13. Измена на Годишниот план за вработување за 2021 година, во ЈОУДГ „Естреја Овадија Мара“Битола.
14. Заклучок за усвојување на Плановите за упис на ученици во I-ва година во средните училишта на подрачјето на општина Битола за учебанта 2021/2022 година.
15. Решение за давање согласност за распределба на средства во средните училишта во Општина Битола за 2021 година.
16. Решение за давање согласност на Одлуката за донесување Правилник за изменување и дополнување на Прав илникот за систематизација на работните места во ЈОУДГ „Естреја Овадија мара“Битола.
17. Одлука за пристапување кон измени и дополнување на Статутот на Општина Битола.
18. Програма за измена и дополнување на Програмата за користење и одржување на Јавното осветлување на подрачјето на Општина Битола за 2021 година.

1.

Борче Корлевски рече,членовите на Комисијата за финансии и Буџет го разгледале материјалот по точката 1,2,3, 4,5,10,11,12,13,15 и 16 и за точките 1,2,3 и 4 се гласало со 3 гласови ЗА и 1 воздржан, за точките10 и 11 со 4 гласови ЗА, за точките12,13,15 и 16 се гласало со 4 гласови ЗА.

Јован Налбанти рече,членовите на Комисијата за вршење контрола на материјално финансиското работење го разгледа материјалот по точката 2 од дневниот ред и за истата се гласало со 3 гласови ЗА и 1 против.

Благица Талевска ,Раководител во Одделението за Буџет рече,

Во буџетот на Општина Битола, за четвртиот квартал биле реализирани приходи во износ од 685.459.823,00 денари, од планираните

1.066.771.408,00 денари од вкупниот буџет на општина Битола, или

64,26% остварени, додека реализираните расходи се во износ од

685.459.823,00 денари од планираните 1.066.771.408,00 денари од вкупниот буџет на Општина Битола или 64,26%.

Динамика на движење на приходите е следна:

Ставка 711- Данок од доход, од добивка, и од капитални добивки, остварени приходи се во износ од 30.351.570,00 денари или

99,50%.

Ставка 713- Данок на имот остварени приходи се во износ од 138.773.068,00 денари или 100 %.

Ставка 717- Данок на специфични услуги остварени приходи се во износ од140.132.146,00 денари или 85,22%.

Ставка 718- Такси за користење или дозволи за вршење на дејност од планираните 35.519.462,00 денари остварени се 22.590.693,00 денари или 63,60 %.

Ставка 722- Глоби,судски и административни такси остварувањето е 86,10%.

Ставка 723-Такси и надоместоци остварувањето е 96,90%.

Ставка 725- Други неданочни приходи остварувањето е 74,52 %.

Ставка 731- Продажба на капитални средства планирани се средства во висина од 1.149.863,00 денари, остварени се 1.149.863,00 денари.

Ставка 733- Продажба на земјиште и нематеријални вложувања од

планираните 69.019.785,00 денари остварени се 125.644.368,00 денари или 100 %.

Ставка 741-Трансфери од други нивоа на власт во четвртиот квартал, од планираните 612.694.680,00 денари, остварени се приходи во износ од 209.885.954,00 денари или 34,26%.

Динамика на движење на расходите во четвртиот квартал:

Вкупни тековни оперативни расходи:

Извршувањето на расходите на буџетската сметка за сите програми е 64,26%.Програмата А0-Совет на општината е извршен

76,51%, програмата Г1- Локален економски развој е извршена со 78,88%, Г2-Програма за развој на туризмот е извршена со 39,97% програмата

ГД-Проекти за енергетска ефикасност е извршена со 51,58%, програмата Д0- Градоначалник е извршена со 76,97%, Д1- Месна самоуправа 38,29%, програмата Е0- Општинска администрација исполнета со 74,89 %,програмата ЕА-Капитални трошоци на општината е реализирана со 11,30%, програмата Ј3- Јавно осветление е извршена со

90,18 %, Ј4- Јавна чистота со 99,07% Ј6 -Одржување и заштита на локални патишта улици и регулирање на сообраќајот е исполнета со

56,05%, Ј7-Одржување и користење на паркови и зеленило со 100%, Ј8- Други комунални услуги со 45,49%,ЈА-Изградба на јавно осветление со

8,61%, ЈГ-Изградба на системи за водоснабдување реализира е со 24,60% ЈД-Изградба и реконструкција на локалните патишта и улици со 33,26%, ЈИ-Изградба на атмосферска и фекална канализација со 34,11%,ЈЛ- Други комунални услуги (капитални расходи) е реализирана со

25,86%,ЈФ-Изградба на сообраќајна сигнализација со 23,76%,K3- Музејска и кинотечна дејност со 100%,К4-Културни манифестации и творештво е реализирана со 76,10%,КА-Културни манифестации и творештво (капитални расходи) со 61,20% ЛО-Спорт и рекреација со

99,97%, ЛА-Спорт и рекреација (капитални расходи) со 92,94%, Н1-

Основно образование со 77,89%, ЊО- Противпожарна заштита со

56,07%, Р1-Заштита на животна средина и природа со 96,97%, РА- Заштита на животна средина и природа (капитални расходи) со

24,48%,Ф1- Урбанистичко планирање со 31,40%,Џ1-Родова еднаквост со

24%.

Вкупните тековни оперативни приходи за корисниците на средствата од сметката за наменска и блок дотација се реализирани во износ од 833.356.309,00 денари, од планираните 886.752.751,00 денари, или 93,98 %.

Вкупните тековни оперативни расходи за корисниците на средствата од сметката за наменската и блок дотација за четвртиот

квартал се во износ од 745.284.378,00 денари од планираните

886.752.751,00 денари или 84,05% и тоа:

Извршувањето на расходите од сметката за наменска и блок дотација за програмата В1- Детски градинки е 65,48%, В2- Дом за стари лица 61,36 %, К3- Музејска и кинотечна дејност е 93,45% Н1- Основно образование со 96,45%, Н2-Средно образование со 75,33 %, и програмата Њ0- Противпожарна заштита со 89,62 %.

Вкупно реализирани приходи за Сметката Самофинансирачки активности за четврт квартал се во износ од 38.513.610,00 денари од планираните 117.960.220,00 денари, или 32,65%.

Вкупни тековно оперативни и капитални расходи за сметката

Самофинансирачки активности во четвртиот квартал се реализирани

38.513.610,00 денари од планираните 117.960.220,00 денари или 32,65 %

и тоа:

Извршувањето на расходите од сметката Самофинансирачки активности од В1- Детски градинки со 23,68 %, В2- Дом за стари лица со 67,74%, К3-Музејска и кинотечна дејност програмата е со 20,40 %,Н1- Основно образование со 10,36%, и Н2- Средно образование со 21,26%.

Вкупните тековно оперативни приходи од Донации од планираните 142.539.357,00 денари, приходовани во четвртиот квартал се средства од 38.145.590,00 денари или 26,76% , додека за планираните расходи од 142.539.357,00 денари е реализиран износ од 35.794.001,00 денари или 25,11%. Со средства од Донации се реализираат следните проекти: донации од локалните јавни установи ЈОУДГ Естреја.О.Мара, ОУ Ѓорѓи Сугарев, СОУ Таки Даскало, ОУ Климент Охридски, СОУ Гимназија Јосип.Б.Тито и други локални јавни установи и проектите на општина Битола како Бенефит,Креирање на можности за работа за сите, ОКР -СДЦ, Грант на успешност,Европа на врата,Смарт кул-тур, и др.

Во делот на билансот на состојбата состојбата е следната: кај други нематреријални права состојбата е 1.024.656,00 денари, Земјиште за друга намена 97.728.126,00 денари, Сегашна вредност на градеж.објекти 772.440.197,00 денари, Сегашна вредност на станови и деловни објектите 65.372.046,00денари,сегашната вредност на опремата 18.948.614,00денари,Другиматеријалнисредства 22.818.774,00 денари; Инвестиции во тек 273 милиони д.; Долгорочни финансиски вложени и здружени средства 1.933.351.527,00 денари; Непокриени трошоци 92.831.134,00 денари; Пари на жиро сметка 378.306.533,00 денари,Парични средства во касата Бонови за гориво 255.000,00 денари.

Побарувањата се однесуваат на: побарувања по основ на данок на имот за правни и физички лица е во износ од 150.317.210,00 денари,побарувања по основ на издаден простор под закуп од деловни објекти и издавање на рекламни паноа 3.220.132,00 денари, побарувања за користење на земјиште за поставена урбана опрема 2.461.352,00 денари.

Комисијата во соработка со стручните служби констатира дека како други побарувања се побарувања по основ комунална такса за истакнување на фирма,комунална такса за музика за јавни локали,комунална такса за користење простор пред деловни

простории,неплатен данок за наследство и подарок во износ од 130.353.429,00 денари, и побарувања по основ на заведени судски спорови во износ од 8.438.790,00 денари. Други краткорочни побарувања од

службениците во општинската

администрација 164.139,00 денари.

Побарувањата се однесуваат на дадени верни картички за бензин на шоферите и вработените во општината и ТППЕ единицата кои се задолжени за возилата и средства за патарини.

Побарувања за дадени аванси,депозити и кауции 5.096,00 денари

Се однесуваат за повеќе платени фактури кон ЕВН.

Други меѓусебни побарувања во

односите со буџетот и фондовите 82.084.239,00 денари.

Обврските кон добавувачите

во земјата на Општина Битола 135.378.250,00 денари.

Обврските се однесуваат за отворени обврски за кои фактурите или ситуациите стигнале со задоцнување , и за фактури кои пристигаат во први месец 2021 година, а се однесуваат за 12-ти месец 2020 година (126.306.996,00 денари).

Обврски спрема добавувачи- граѓани 332.100,00 денари.

Краткорочни финансиски обврски во износ од 14.415.697,00 денари.

Други краткорочни финансиски обврски во износ од 552.414,00 денари.

Други краткорочни финансиски обврски

во буџетот во износ од 537.532,00 денари.

Обрските спрема државата и други институции 98.280,00 денари.

Пресметка и обврски за плати 5.283.671,00 денари. Обрските се однесуваат на неисплатената плата на општинската администрација за 12- ти месец 2020 година.

Материјали на залиха 4.507.270,00 денари.

Ситниот инвентар и неговата исправка се со износ од 8.723.389,00 денари.Во класата 9-Извори на средства и вонбилансна евиденција 3.282.896.376,00 денари.

Резултатите во 2020 година не ќе беше можно да бидат постигнати без соодветна подршка на Советот на Општина Битола. Советот одржа вкупно 20 седници на кои беа разгледани 428 точки. Навременото и ефикасно донесување на одлуките позитивно влијаеше врз реализацијата на програмите на Општината.

Постигнатото го реализираше општинската администрација, организирана во 6 сектори, 20 одделенија и една единица, со организиран едношалтерски систем на услуги за делокругот на обврските на локалната самоуправа.

По односа на 4-тата точка рече дека Одлуката се однесува на пренесениот вишок на приходи од предходната година во делот на буџетските корисници,основните и средните училишта,ЗОО градина,Старскиот дом,Детските градинки и вкупниот износ на пренесениот вишок на приходи во 2021 е 139.623.948д.Исите се распределни по ставки:Основното образование пренесува 14.954.647д. и ќе се користат за електрична енергија,вода,канализација,горива,информатичка опрема; Средното образование пренесува 69.825.313д. и ќе се користат за купување на друга опрема,изградба на објекти,реконструкција на објекти и купување на училишен мебел.Старскиот дом има за пренесување 7.850.662д. и ќе ги користи за одржување на зградата и купување на опрема,детските градинки пренесуваат 46.265.764д. и ќе се користат за одржување на зградите и реконструлција на истите,и ЗОО градина има за пренесување 727.562д. кои ќе се користат за канцелариски материјал,средства за хигиена,одржување на зградата и тн.

Советнички прашања до Градоначалничката поставија:

Иванчо Тошевски најпрвин потсети на 2013г.и реализацијата на капиталните расходи со 198 милиони д.(50%), во 2014 г. со 206 милиони д.(77%)м 2015г. 206 милиони д.(60%)од планираното,2016г. 232 милионид. (50%),2017г. 50% од планираото,2018г. од оваа власт реализирани се 182 милиони (53%)од планираното; во 2019г. капиталните расходи паднале на 23% од планираните, а во 2020г. 38%. А префрлениот вишок во 2018 бил 109 милиони д.,во 2020г.318 милиони д. а денеска 378 милиони д. и рече,вакво зло воБитола се нема случено.Во моментот Битола е рекордер по негативен прираст на наталитет, а вкупната сума од 8,4 милиони Евра се неиспористени средства на граѓаните а тоа е и причина за 2000 новоневработени и за тоа што се случува во градот.Дали знаете дека со новите 220 вработувања во ЈП-ја и Општина Битола дополнително се трошат над 120 милиони д. на годишно ниво, и смета дека ЈП-ја во иднина не ќе можат ништо да прават освен парите да ги трошат за плати и надоместоци.Праша До каде гасификацијата,До каде е пречистителната станица и побара објаснување- Како Одлуката на Премиерот за вложување на пари во соседна држава во делот на гасификација-како тоа понатаму ќе влијае врз гасификацијата на регионот,Дали за тоа сте информирани, Кој е Вашиот став по тоа прашање? Дали сите предходни бројки ги имал Премиерот Заев и Дали Градоначалничката е спремна сама да излезе пред граѓаните и да побара поддршка?

Тони Коњановски ја праша Градоначалничката; Зошто оваа година Општина Битола не ги доби средствата од надоместок за производство на електрична енергија од фосилни горива кои за Општина Битола се околу 14 милини д.? и ја праша Директорката на градинката Е.О.Мара-Зошто и останале точку пари како преносен вишок од приходи од минатата година,која беше причината?

Николче Јанкуловски од Градоначалничката побара Да ги наброи локалните патишта и улици,атмосферската и фекалната канализација и водоводите кои не се реализирани во 2020г.Смета дека тоа е промашување од 4 милиони Евра во делот на Програмата за уредување на градежно земјиште. Смета дека во Сл.Гласник има објевено погрешен Заклучок а и на Веб страната на Општината а се однесува на Заклучок од 11.12.2020 за проценка на штети.Потсети дека од негова страна било предложено Заклучокот да се дополни со три точки и шраша (а тоа не е направено) и праша: Дали Заклучокот ќе биде корегиран, и кога ќе биде објавен како корегиран во Сл.Гласник? 3)Зошто не се поставува споменикот на Александар Турунџев на соодветно место?

Анита Ангелевска ја праша Градоначалничката:Каде е локацијата на мулти функционалниот спортски комплекс,Каде е ветениот Клинички центар и Како го доживува процентот 24%реализирани средства за родова еднаквост,Зошто тоа го дозволува и дали не е навредена од тој факт?

Габриела Илиевска рече дека советничката група на Поинаку не сака да ја праша односно нема да постави советнички прашања до Градоначалничката, и додаде дека 3,5 години ништо не е сработено во градот.

Елена Трајчевска ја праша Градоначалничката Зошто не го испитува квалитетот на воздухот и водата во Општина Битола?и додаде во 2020г. се реализирани само 2% од планираните средства за испитување на квалитет на водите.прашање:Како може реализацијата по оваа ставка да биде само 2%?

Претседателот даде пауза од 2о мин.

Градоначалничката Наташа Петровска рече како Градоначалник во изминатите 3,4 години направи анализа за изминатиот период и споредбени анализи за предходните 12,5 години (за периодот кога позиција предходно беше опозиција и опозиција која предходно беше власт).До овој момент оваа ЛС има исплатено 503.810.877 д.заклучно со последната исплата за реконструкции, изградби, канализации,водовод и др.На оваа сума Градоначалничката ја додаде и сумата од 9.982.574д,кои ги исплати таа како Градоначалничка при реализација на Буџет на предходно изведувани работи но неисплатени односно оставени договори кои биле затекнати.Во предходната сума од над 500 милиони не влегуваат сумите на веќе сработени улици кои се во тек, не се влезени новите фактури од стадионот и други диспевања од кои некои стигнуваат во секој ден.Напомена дека нам не ни се случува да плаќаме повисоки канати од главнина што беше пракса во минатото.На прашањето за улиците Градоначалничката рече,советниците се тие кои ги гласаат програмите,извештаите и сл. и тие се оние кои треба да знаат за направените улици и ги спомена:улиците Б.Радичевиќ,130туи Јули,Леринска,Широка,8-ми Септември,Кл.Охридски,Бул.1-ви Мај,Крушевска Република, Михаил Апостоловски, во Долно Оризари 5 улици и дополнително уште две улици и уште 7 или вкупно 14 улици,кон с.Лавци.Ги спомна и ненаправените улици во делот на Касарната од предходната власт за кои биле наплатени комуналии а после тоа инвеститорите со постапки да си ги бараат своите права.ЛС со оваа градоначалничка го реши и тој проблем односно улиците во тој дел ги направи.Оставштината од предходната власт оваа ЛС го среди,санира но мораше да ги санира и сите последици во делот на тужбите и судските трошоци.Ја спомна ул.Илинденска (2,1км.) и замоли кога се говори за улици да се гледа и должината на улиците, а во однос на исплатите рече дека тие се направени со домаќинско работење.Во моментот во тек се склучени договори кои се од позамашна сума, а тие ќе беа реализирани доколку од предходниот период постоеше некаква проектна документација.Склучени се договори за инфраструктурни зафати од 106.136/290д. а тука се ул.Рузвелтова.Прогрес,Д.Влахов(како објект),Трново-Магарево,потпорни зидови на р.Драгор и Девејани,ул.Смилевски конгрес,Херцеговина,патот кон Сива вода- и тоа може да се види и на официјалната страна, а на истата може да се видат и сите склучени договори.Во склучените договори може да се види и Градинката која е со директно буџетски средства од Општината Битола.Во тек се јавни набавки за кои проектна документација не постоеле(сега постои) за кои се обезбедени средства, а исто така обезбедени се пари за проекти (тоа може да се види во Одделението за јавни набавки) и за уште многу други улици. Потсети на предлозите и предлог мерките од сегашната пратеничка(предходна советничка)Лозановска во делот на загадувањето (за обезбедување на улиџата) или прашањето за немањето полигон за полагање на возачи кој оваа власт по го направи после во почетокот од мандатот- и праша Дали тоа значи дека ништо не е направено?! Потенцира дека:Само добри и успешни политики може да искрепат на сопствен Буџет Национален објект како што е Стадионот, и додаде дека нити една друга Општина не направила таков Национален објект со таков финансиски, а ја спомна и Детската Градинка како голем капитален објект, и додаде, доставените фактури секогаш навремено се исплаќаат. На прашањето за Спортскиот комплекс (одкако направи компаративна анализа за периодот 2005-2017 и од 2017 до првите два месеци од 2021) Градоначалничката рече,оваа ЛС во голем дел (најголем дел) од средствата се потпира на сопствените извори (сопствени средства) токму кога се зборува за инфраструктурата во спортот а е поврзано со спортскиот комплекс.Потсети дека некои од договорите кои беа склучени од предходната ЛС не се знаеја,но за Стадионот се знаеше бидејќи барањето на јавноста беше Битола да има Стадион, а исто така се знаеше и дека Северната трибина е на товар на Градоначалничката.Се знаеше сумата а и просечниот Буџет, Договорот кој беше склучен е 335.855.093д. и имаше само 3% реализација.Од доаѓањето на оваа ЛС завршени се градежни работи во вредност од 219.793.913д..Проектот Бенефит предходната ЛС го имаше планирано во апликацијата за греење на Офицерскиот дом во предходната руинирана состојба, После тоа беше променето за греење во Спортската сала која исто така беше во очајна состојба.Со доаѓањето на Градоначалничката како прв човек на Општината беше променета целосно проектната документација односно апликацијата се промени, во моментот во Спортската сала се менува дограмата (а тоа се прави за да се постигне енергетска ефикасност),а исто така рече дека во моментот е склучен Договор за целосна санација на кровната конструкција- и од тие причини слободно може да се рече дека станува збор за успешна политика (станува збор за 24 милиони д.), а предходно се вложени 40 000 а после тоа и 60.000Евра-вкупно 100.000Евра, а ја спомна и Кугланата која ќе биде дел од комплексот содржини кои ја обезбеди оваа ЛС со своите успешни политики.Проектната документација за боксерската сала е целосно изработена и е спремна за изградба, а ги спомна и сумите од 3.700.000д.Исто така во дискусијата го посочи примерот во ОУ Св.К. и Методиј со повеќе од 2,3 милиони д.; Е.Караманди 609.000д.; Трифун Пановски над 1 милион д.;поправките кај Ќумурното игралиште со 381.000д..Покрај инфраструктурата Општина Битола во спортските клубови во овој период (заклучно со Март 2021) има дадено 120.216.428д. или вкупно инвестирани во спорт и инфраструктура за спортски објекти по проектите документации за градешни активности се над 7 милиони д.Доколку се гледа само Општинскиот Буџет(по податоци од картици) може да се види сл: од 2013 до 2016 воспортските клубови дадени се 74.236.000д. (по 18 милиони д.во една година).Оваа Градоначалничка од 2018 до 2020г. во 3 години исплати 97.890.406 д. кон клубови или просечно по 32 милиони д.Исто така Петровска рече дека од Основниот Буџет изврши капитална исплата 159.479.941д. (просечно по 53.159.980д.) а тоа е 10 пати повеќе на изградба исклучиво од основниот Буџет.Во моментот се работи на спортска инфраструктура од над 85 милиони д. Потсети дека во 2007г. тогашната Директорка Анита Ангелевска на денот на примопредавањето на функцијата Директор на сметката имаше 116.000Евра, па истата Ангелевска до 31.12.2007 училиштето Т.Даскало го донесе во минус 3.000Евра.Наспроти тоа оваа Градоначалничка (која опозицијата ја нарекува неспособна) успеа да ги одблокира училиштата, вратени се 4,3 милиони Евра (2,5 милиони беа вратени по Законот за финансиска поддршка за кој лично лобираше Градоначалничката, и 1,8 милиони Евра од Буџетот на Општина Битола). Исто така спомна дека во објектите (уличиштата) се направени низа зафати во поглед на инвестиции:Е.Караманди над 1,4 милиони д.Св.Кл.Охридски,Г,Делчев,С.Наумов,Св.К.и Методиј над 2 милиони д., Д.Груев, К.Канински и тн. Или вкупно во училиштата за инфраструктурни зафати вложени се над 13.290.940 и праша Како ова е„ништо“?

Понатаму во дискусијата Градоначалничката Петровска ги спомна сумите за осветлувањето кои се фрапантни,солидни и успешни.Од 2013 до 2017 од предходната власт се вложени 303.108.274д. (годишно по 60 милиони), а од 2018 до 2021 од оваа власт се вложени 147.157.726 г.(над 46 милиони д.просечно годишно) -а тоа значи дека со помалку пари е направено повеќе во однос на лед осветлувањето како проект.Во делот на гасификацијата рече,чекорите и фазите кои досега се направени целосно веа:потпишан меморандум за соработка со Млекара АД Битола и овозможен е инфраструктурен коридор на целата парцела,направен е идеен елаборат за заштита на животната средина (25км. гасовод),изработен и усвоен 3,5 км.инфраструктурен проект,на јавна набавка избран е ревидент за 10км. гасовод за изработка на основен проект и 3,5 км. изработен основен проект,6,5 км.треба да се доработат како последна фаза. На неодамнешно прашање дали Градоначалничката ќе оди контра политиките на Владата во начинот на финансирање на гасоводот и гасификацијата во Општина Битола рече,нејзина должност како Градоначалник е:да биде спремна со документација, а како ќе се однесува- зависи од околностите.Гасификацијата во Општина Битола ќе се спроведува временски и финансиски онака како што ќе бидат подобни околностите за Општина Битола.Во однос на вработувањата во делот на ИЗ рече дека таму се продадени 32 парцели во предходниот период (никој од сопствениците на тие парцели не изградил ништо нити во овој период нити во предходниот кога опозицијата била власт), а факт е дека СДСМ никогаш не зборува за потреба од постоење на ИЗ,но секогаш укажувал на несреќниот избор на локацијата (а тоа времето го потврдува), а Постоечкиот проблем со несреќно избраната локација постоел и постои. На прашањето за нејзината сензитивност кон родовите политики Градоначалничката потсети дека таа беше дел од лоби групата во СЕЛС која работеше во изработката на прирачникот за комуникација на кординаторите за еднакви можности и протоколот за буџетирање давајќи придонес во тоа.Како дел од програмите потсети на давањето на средства за обука на лица со попреченост и асистирање, а тоа го направи само Општина Битола со сопствени средства.Ги спомна и 600.000-те илјади денари за згрижување на бездомните лица и оние кои се во ризик (во најголем дел се жените), а сумите за тоа може да се видат од Програмите и Извештаите. Го спомна Офицерскиот дом и Копанки за кој рече,легализацијата за Копанки е поништена која беше нелегално направена,Второстепената комисија при Мин.за транспорт и врски потврди дека чекорот на Градоначалничката Петровска е законски исправен.Основниот Управен суд се произнесе дека постапката била нечиста и сега се очекува следната инстанца (паралелно со тоа се очекува) и јавно ги повика судските инстанци најтранспарентно, најотчетно и најодговорно да ја спроведуваат другата постапка согласно Закон за она што било злоупотребено и за тоа како Битолчани сме доведени во ситуација да неможеме да го пиеме чајот на Копанки. Околу вработувањата за во ЈП-ја рече,ЈП-ја во Општина Битола се во добра кондиција, а во однос на бројот на вработени во Општината рече,само со еден вработен повеќе е сегашната администрација од предходиот период кога локалната власт и Градоначалникот беше од ВМРО ДПМНЕ (а тука влегува и бројката на пожарникарите). Градоначалничката Петровска нагласи дека стои целосно на располагање на новинарите (во форма на брифинг,во форма на пишани материјали,на материјали од финансово одделение или од останатите одделенија) во текот на работното време и надвор од него, бидејќи работното време на Градоначалничката не е само до 16 часот.На крајот од дискусијата рече дека Општината Битола во моментот има готови проекти и стабилен Буџет и побара да не се потценува годинава што тече затоа што мандатот на Градоначалничката е 4 години.

Претседателот даде пауза од 15 мин.

Викторија Христовска во однос на Завршната сметка и Четвртиот квартал од Извршување на Буџетот од 2020 рече дека има низок процент на реализација од она што беше планирано.Потсети дека предходната власт имала реализација над 80% и направи споредба од 2018г. кога биле реализирани приходи од 77% а расходи 65%; во 2019 г. приходи со 70% и расходи со 64%; а 2020 г.со приходи и расходи од 65% реализација.Во делот на собирање на данови рече дека процентот висок а во апсолутни суми има намалување во собраните средства по основ на даноци.Во делот на расходите од планираните 410 милиони д. за капитални инвестиции реализирани се 160 милиони д.За развој на туризмот реализацијата е 40%,одржување и заштина на локални патишта и регулирање на сообраќајот е со 56%,изградба и реконструкција на локални патишта и улици со 30%;изградба на атмосверска и фекална канализација со 34%,за заштита на животната средина за капитални расходи реализирани се со 25%, а родова еднаквост со 24%.Во делот на дотациите(градинките,училиштата,ЗОО градина и Дом за стари лица Сју Рајдер)годината ја завршуваат со замашни суми на пренесен вишок а тоа е знак на неработење.

Николче Јанкуловски на почетокот забележа на дискусијата од Градоначалничката односно на одговорот кој го дала на советничките прашања.

Методија Илиевски во делот на Завршната сметка од 2020г. рече,2020 година беше тешка година за целиот свет а и за РСМакедонија од пандемијата која зафати, а потсети дека истата година беше и изборна година,имаше Техничка Влада па одредени процеси невозможно беше да се спроведат.Но и покрај тоа смета дека Општина Битола има сериозен напредок во делот на извршување на своите задачи и обврски кои ги има пред граѓаните во делот на извршување на Буџетот и реализација на проектите.Го спомна спортот и неверувањето дека ракометната спортската платформа ќе има успех во градот-тоа се направи и ракометот се врати во градот.Околу 30 милиони д.од Општината се одделени за спортот,спортските екипи се највиски места на табелите (кошарката, ракометот и фудбалот).Смета дека е за почит тоа што Стадионот е во завршна фаза,тендерската постапка за спортската сала е завршена во 2020 (завршена е набавката за промена на дограма и кров),а и кугланата е во завршна фаза, па замоли до крајот на мандатот советниците да не дискутираат на тема спорт.Во однос на образованието рече,оваа локална власт ги одблокира училиштата,ги реновира а направени се соодветни набавки на техничка опрема(интерактивни табли,компјутери и други технички помагала). Во 2020 се започна со реконструкција на спортските терени во училиштата а со реконструкцијата се продолжува и во 2021г.и затоа на тема образование советниците од опозицијата не треба да дискутираат.Го спомна вложувањето во постоечките градинките и започнувањето на изградба на нови две градинки.Во однос на инфраструктурата ги спомна ул.Рузвелтова,ул.Илинденска со повеќе од 2 км., Партизанска, Борис Кидриќ, Бранко Радичевиќ голем број на помали улички и чикмачиња беа санирани со бехатон плочки.Ги спомна направените улици во Долно Оризари а за скоро време таму ќе има поставено и ново улично осветлување, обиколницата која е со безбедносна и звучна сигнализација. Исто така имаше интервенција на неколку зелени површини, а го спомна и Офицерскиот дом.Во делот на животната средина рече дека за чиста животна средина на граѓаните им беа доделени средства за инвертер клими (по 1000Евра на семејство), а исто така за ги спомна и еколошките возила наменети за чиста животна средина.На крајот рече,во време на светска пандемија,во време на сериозни инвестиции кои ги направи оваа власт кон Клиничка болница, ЦЈЗ опозицијата прави „театар“и очекува дека и инвестирање и реализација на многу проекти ќе има и во 2021г.

Николче Јанкуловски потсети на носењето на Буџетот за 2020 година во висина од 2 милијарди и 200 милиони д. а днеска се гледа реализација на истите од 1 милијарда и 500 милиони д.а потфрлувањето е 11,5 милиони Евра за проекти кои биле ветувани. Програмата за уредување на градежно земиште ја дава реалната слика за тоа што е сработено а што не е сработено, а тоа било и прашањето до Градоначалничката-Што е тоа што не е сработено.Изградбата и реконструкцијата на локални патишта и улици е потфрлена со 67% (реализирани се само 33%), смета дека само третина од планираното за улици е реализирано во 2020.Изградбата на водоводи е реализирана со 24,6%,изградба на сообраќајна сигнализација со 23,7%,изградба на јавно осветлување со 8,6% и додаде дека програмата за уредување на граджно земјиште претрпи 4 измени во 2020г. и праша, Доколку предходната година беше кризна Зошто дојде до намалуваање на средствата. Јанкуловски не очекува до крајот на мандатотот на оваа власт Битола да биде гасифицирана или дека ќе има мултифункционален спортски комплекс,дека ќе се изгради нов сточен пазар или надземен премин кај Боримечка и тн.

Борче Корлевски во својата дискусија потсети на она што беше ветено и направено или ненаправено во изминатата година:Ги спомна договите кои оваа власт ги наследи од предходната власт во ЈП-ја (милионски суми) и ги плаќа,а во делот на изградбата на улици и патишта ги спомна патот од Битола кон Бистрица,Велушина целосно реконструиран заедно со паркот и споменикот; целосно реконструиран пат кон Новаци и сите останати рурални средини во тој дел,за Долно Оризари, кон с.Лавци изграден е патот и водоводот, стариот пат кон Ресен,обиколницата од север,железничката пруга.Оваа власт исто така ги изгради и улиците во АРМ1 и 2 за кои предходната власт парите од граѓаните наводно ги наменил за друго-а оваа власт и ги направи и ги врати кредитите за таа немена, а го спомна и почетокот на изградбата на градинката која ќе биде со 80% буџетски средства(од Општината) и партнерство со Кронберт и Шуберт.Во однос на образованието ја спомна реконструкцијата на Техничкото училиште,Земјоделското училиште и останатите средни училишта, а исто така и вложувањата во градинките,спортот (училишниот и професионалниот спорт).Со поголема инвестиција ја спомна и изградбата на спортската сала во ОУ Т.Пановски а и останатите основни училишта, осветлувањето во градот и тн.

Иванчо Тошевски рече,доколку бројките беа онака како што треба (во корист на власта)оваа седницата ќе се одржуваше со физичко присуство и истата ќе се одржуваше на плоштад„Г.Делчев“ помеѓу граѓаните, и додаде дека во изминатите 3,5 години немало нити една јавна дебата.Секоја година при носење на Буџет и при гласање на извештаите и завршните сметки Градоначалничката кажувала дека во најскоро ќе започне градежната сезона, а таа градежна сезона сеуште не била започната.Во делот на капиталните расходи рече:во 2015 капиталните расходи се реализирани 60%од планираното,во 2016 реализацијата е 57%, во 2017г.-50%од планираното, во 2018г. имаше 53%; во 2019г. со 23% од планираното а 2020г. има 38%.Буџетските институции и установи постојат само заради сл:собраните приходи по основ на даноци од граѓаните и други давачки-да ги реализираат во проекти.Доколку 8,4 милиони Евра (од изминатите неколку години) кои се акумулираат беа преточени во проекти-ќе имаше многу подбра климата во стопанството во Битола.Напомена дека во изминатиот период има повеќе од 220 вработувања а се планирани уште и 120 во следната, а ЈП-ја освен плати не ќе може ништо повеќе да направат.Доколку оваа власт ја подобреше атрактивноста во зоната Жабени таму ќе имаше и нов инвеститор и нови вработувања.Смета дека она што го направила Градоначалничката Петровска во изминатиот период е многу малку во споредба со она што го ветувала.Во делот на спортот ставот на советничката група на ВМРО ДПМНЕ е ист(издвоените 15 милиони д.од Општина Битола е дополнително подпомогнат тој проект), а со тоа ќе се обврзеше и Општина Битола соодветно на уделот во сопственост а и Еурофарм да се обврзат на инвестирање во спортска инфраструктура бидејќи само тоа гарантира долгорочен развој на спортот.Во поглед на образованието рече,благодарение на тоа што во моментот не се одвива настава во нормални услови-граѓаните може давидат дека проблемот на превозот со ученици не е решен, и смета дека на Битола и се потребни повеќе пари за нормално одвивање на образовниот процес.За ул.Партизанска рече дека за многу кратко време асфалот го снемува а на останатите улици е направена само мала ревитализација, а азбестините цевки сеуште постојат.Во последниот период во Долно Оризари ВМРО ДПМНЕ изгради 10 улици а ја спомна и градинката во с.Кравари во тој период, а ги спомна и направените спортски сали и игралишта во училиштата,новите училишта во руралните средини(Поешево) и реконструкција во Спортската сала.Смета дека лошата реализација на Буџетот ќе се рефлектира во иднина, а во однос на кредитот кој го зел предходниот Градоначалник Талески (а кој се споменувал) рече,согласно условите кој е земен и грантот што е добиен за успешна реализација на истиот како Општина Битола-доаѓа дека ние користиме позајмица во висина од 155 милиони д. и благодарение на тој грант се изградените улици во Д.Оризари, а исто така со тој кредит се заврши и уредувањето на градежното земјиште во Касарната.Потсети на ветувањата од предизбоерието и побара објаснување за тоа, а негираше дека оваа власт ЈП-ја ги наследи презадолжени.

Жаклина Наумовска рече, од бројките на извештаите и завршните сметки се гледа домаќинското работење на локалната власт, а обидот да се извртоперат работите е видлив и залуден.Нервозата не е во кабинетот на Градоначалничката туку во редовите на опозицијата, а од страна на Градоначалничката се добиени многу одговори на прашања, и ја замоли опозицијата да не гледа политика во дискусиите од советниците од власта.

Емилија Костурски во однос на дискусиите рече дека опозицијата најповеќе треба да молчи на темата образование затоа што оваа Градоначалничка иницираше два закони за да ја поправи катаклизмата во образованието што ја остави ЦМРО ДПМНЕ, и потсети на:1) Законот за превоз во патниот сообраќај-а тоа е Закон по кој учениците можеа да се возат со истиот превоз и по исти цени како и останатите патници и 2)Законот за дополнување на Законот за финансирање на ЕЛС, и цената по кој се превозуваа учениците од одредени места до училиштата и назад(Бистрица,Кравари,Крклино,Д.Хисар и тн.).Долгот на катаклизмата во Битола беше 4,4 милиони Евра, а долколку овие пари беа поделени во образованието тогаш ќе имаше многу таблети,лабтопи и сл.за учениците. Потсети на предходно одржани седници кога опозицијата гласала против за точките кои се однесувале на образованието, и побара на темата образование опозицијата да продолжи со молчење.

Зоран Стојчевски во однос на вишокот од средства праша Што е подобро да има Општината: вишок или негатива?! А во однос на долгот кој го наследила оваа власт рече дека тој се однесувал на Општината,училиштата и на ЈП-ја формирани од Општината, и додаде дека и кредитите кои биле земани од предходната власт остана да ги враќа оваа сегашна власт-па и тоа преставува долг на Општината.Ги спомна и парите од Касарната наменети на инфраструктура предходната власт не ги вложи во Касарната туку во Зоната.Потсети дека оваа власт не реагирала на инвестицијата Кронберт и Шуберт-тие реагирале на изборот на локацијата,односно на промашената локација беше проблемот, а во изминатиот период тогашната опозиција а сегашна власт протестирала за да се смени власта и за да се исправат грешките кои тогашната власт и тогашниот Градоначалник ги направиле.Изработката на проекти и чинењето на тоа,домаќонското работење донесе вишок на средства,а со следните проекти и тие пари ќе бидат искористени.Во делот на спортот опозицијата не треба да говори затоа што предходната власт остави големи долгови во исиот.

Иванчо Тошевски во однос на електронските помагала рече дека опозицијата барала електронски помагала за сите ученици а власта кажала дека тој пероблем ќе се решава на сосем поинаков начин-преку онлајн настава и со доопремување со електронски помагала и техничка опрема на училиштата.Од завршната сметка се гледа дека има планирани а нереализирани инвестиции во образованието,а во однос на Меѓуопштинското ЈП за паркинг и линиски превоз рече дека било ветувано дека ќе се започне со инвестиции во тоа ЈП и дека таму примарна дејност ќе биде превозот на учениците-од тоа не е ништо направено а исто така и со меѓуопштинската соработка помеѓу Општина Битола и Д. Хисар. Во делот на ИЗ Жабени смета дека секој денар што тамну се инвестирал десеткратно се исплати, а во однос на образованието рече, доколку имавме нормално функционирање на воспитно образовниот процес во Општината-повторно ќе се појавеа одредени проблеми.

Зоран Стојчевски во делот на зоната Жабени рече,доколку средствата кои таму беа потрошени беа потрошени на друга локација-ќе имаше плус 4-5 милиони Евра, и уште еднаш повтори дека оваа власт не е против доаѓање на странски инвеститори, а во однос на вработувањата не се сложува дека има непотизам и потсети на непотизмот од периодот на владеење на ВМРО ДПМНЕ.

Иванчо Тошевски горд е на иамето Македонија и на се она што е направено со ИЗ Жабени од страна на ВМРО ДПМНЕ.

Зоран Стојчевски рече дека името Северна Македонија е веќе влезено во Обединатите нации.

Емилија Костурски во делот на ЈПП ЈЛП рече дека истото е формирано без поддршка на опозицијата и новиот зонски модел на организирање на сообраќајот на превозот на патници во Општината Битола и поширокоа тоа покажа дека неколку линии треба да се решат, но тоа е ингиренција која произлегува од ингиренциите на самата Општина Битола.Од тука е и потребата за формиррање на она што се прави со Меѓуопштинското претпријатие.

Иванчо Тошевски рече власта изминатите 4 години функционира само со лаги и наброи неколку теми, а во однос на цените рече,понудениот модел за превоз е концепт каде Општина Битола да плаќа се односно граѓаните преку повисоки цени за билети.

Анита Ангелевска на почетокот од дискусијата рече дека бројките за работењето на Градоначалничката и оваа локална власт се поразувачки во однос на тоа што не е сработено. Од една страна има нерешени инфраструктурни прашања а од друга страна Општината има вишок на средства, па смета дека тоа е резултат на лошо планирање на средствата и додаде-Советниците од власта не изнесле нити еден аргумент во одбрана на Кварталниот извештај кој е поднесен.

Емилија Костурски ја потсети Ангелевска дека Градоначалничката во почетокот на мандатот иницираше промена на еден а потоа уште на еден Закон.

Виолета Дракалска рече дека советниците од опозицијата во досегашните дискусии повторуваат едни исти прашања наместо на почетокот од седницата да и ги поставеа на Градоначалничката.

Иван Чулаковски рече,во изминатите 3,5 години освен Офицерскиот дом и соларните панели во ЈП Пазари власта не направи ништо друго за битолчани.И она што е направено е„крпено“ а направено е под притисок на граѓаните,а нема никаква Европска идеја.Потсети на предизборната програмата од пред 3,5 години (надвожњак кај ОУ К.Канински,пешачки патеки,мултифункционален спортски комплекс,гасификацијата, модерни влезови во градот и т.н.).

Борче Корлевски на почетокот од дискусијата во однос на гасификацијата рече, Општина Битола има изработено 10 км.основна проектна документација и 25 км.инфраструктурна документација.Тоа представува капитална инвестиција и со тоа се отвора можност да има разни модели најавно приватно партнерство.Промената од земјоделско во градежно земјиште е прв предуслов за гасоводот да стигне до Општина Битола - тоа е направено и завршено.Изработени се шахти со кои ќе има пристап до инсталации со кои Општината ќе може да реши и други проблеми кои ќе значат модернизација на градот, а предвидени се и финансиски средства за мерна пунктна станица.Потсети дека сите ЈП-ја беа оставени во долгови а посебно Нискоградба каде биле правени фиктивни сметки за да истото излезе во позитива за да може да учествуваат на тендери.Во днос на земените пари за изградбата на инфрастурктурата во Касарната праша Како е можно тие пари да бидат искористени за друга работа, а оваа ЛС издвои средства за градинка,фудбалски стадион и за останати работи.Корлевски како Претседател на Комисијата за спорт и сите членови од Комисијата го поддржуваат Договорот кој го скличи Градоначалничката Петровска заедно со приватниот сопственик на Еурофарм Стерјовски и останати-да се направи битолскиот гигант и да се одвојат 15 милиони д.Парите кои се одделуваат од Општина Битола одат за македонските ракометари и нашите битолчани, а додаде и тоа дека е изградена и Ракометна академија.

Кварталниот Извештај за извршување на Буџетот на Општината Битола за четвртиот квартал од 2020 година, беше ставен на гласање и усвоен со 17 гласови ЗА и 10 против.

2.

Завршната сметка на Општината Битола за 2020 година, беше ставена на гласање и прифатена со 17 гласови ЗА и 10 против.

3.

Годишниот извештај на Општината Битола за 2020 година, беше ставен на гласање и усвоен со 17 гласови ЗА и 9 против.

4.

Одлуката за проширување на средствата на Буџетот на Општина Битола за 2021 година, беше ставена на гласање и донесена со 17 гласови ЗА и 10 против.

5.

Одлуката за определување на висината на благајничкиот максимум, беше ставена на гласање и донесена (27ЗА).

6.

Жаклина Наумовска рече,членовите на Комисијата за Економски развој го разгледале материјалот по точката и за истиот се гласало со 3 гласови ЗА и 1 воздржан.

Програмата за измена и дополнување на Програмата за економски развој на Општина Битола за 2021 година, беше ставена на гласање и донесена со 17 гласови ЗА, 8 против и 2 воздржани.

7.

Методија Илиевски рече,членовите на Комисијата за јавни и комунални дејности го разгледале материјалот по точките 7,8 и 9 и за истиот се гласало со 3 гласови ЗА.

Одлуката за промена на припадност на дел од Ул.„8-ми Септември“ Битола, беше ставена на гласање и едногласно донесена (27ЗА).

8.

Одлуката за промена на припадност на дел од Ул.„Битолска“ с.Кравари, беше ставена на гласање и едногласно донесена (27ЗА).

9.

Одлуката за промена на припадност на дел од Ул.„Гоце Делчев“ с.Кравари, беше ставена на гласање и едногласно донесена (27ЗА).

10.

Правилникот за искористување на средства од Програма за социјална заштита на Општина Битола во делот на инфраструктура за лице со попреченост во домот на лицата, беше ставен на гласање и едногласно прифатен (27ЗА).

11.

Измената и дополнувањето на Планот за вработување за 2021 година, во ЈП „Пазари“Битола, беше ставена на гласање и прифатена со 16 гласови ЗА и 8 против.

12.

Годишниот план за вработување во ОУ „Александар Турунџев“ с.Кукуречани, Битола за 2022 година, беше ставен на гласање и прифатен со 17 гласови ЗА и 8 против.

13.

Измената на Годишниот план за вработување за 2021 година, во ЈОУДГ „Естреја Овадија Мара“Битола, беше ставена на гласање и прифатена со 17 гласови ЗА, 8 против и 2 воздржани.

14.

Емилија Костурски рече,членовите на Комисијата за јавни дејности го разгледа материјалот по точката и за истиот се гласало со 3 гласови ЗА.

Заклучокот за усвојување на Плановите за упис на ученици во I-ва година во средните училишта на подрачјето на општина Битола за учебанта 2021/2022 година, беше ставен на гласање и едногласно усвоен.

15.

Решението за давање согласност за распределба на средства во средните училишта во Општина Битола за 2021 година, беше ставено на гласање и едногласно донесено (27ЗА).

16.

Решението за давање согласност на Одлуката за донесување Правилник за изменување и дополнување на Прав илникот за систематизација на работните места во ЈОУДГ „Естреја Овадија мара“Битола, беше ставено на гласање и донесено со 17 гласови ЗА,8 против и 2 воздржани.

Претседателот даде пауза од 10 мин.

17.

Билјана Поповска рече,членовите на Комисијата за Статут и прописи горазгледале материјалот по точката и за истата се гласало со 3 гласови ЗА.

Одлуката за пристапување кон измени и дополнување на Статутот на Општина Битола, беше ставена на гласање и едногласно донесена (27ЗА).

18.

Методија Илиевски рече,членовите на Комисијата за јавни и комунални дејности го разгледале материјалот по точката и за истиот се гласало со 3 гласови ЗА.

Програмата за измена и дополнување на Програмата за користење и одржување на Јавното осветлување на подрачјето на Општина Битола за 2021 година, беше ставена на гласање и донесена со 17 гласови ЗА и 7 воздржани.

Седницата заврши во 18,30 часот.

Седницата се снимаше на аудио касети и по нив се водат забелешки.

Седницата ја обработи Ленче В.Гареска,референт за седници.

Бр..09-25/2 ПРЕТСЕДАТЕЛ

15.03.2021 год. На Советот на Општина Битола

Б и т о л а Валентин Груевски